Kaapstad lê beslag op miljoene rand se perlemoenFoto verskaf deur die SAPD Die polisie in Kaapstad het Woensdagoggend vroeg beslag gelê op miljoene rand se perlemoen in Gordonsbaai ná ŉ hoëspoedjaagtog. Sers. Noloyiso Rwexana, woordvoerder van die polisie, het gesê die polisie het ŉ wenk ontvang dat perlemoen op pad is na die hawe. “Toe die bestuurder van die motor besef hy is opgemerk, het ŉ hoëspoedjaagtog gevolg.” Rwexana het gesê die voertuig, ŉ wit Toyota Verso, is op die R44 opgemerk. “Toe die bestuurder dit besef, het hy ŉ U-draai gemaak en weggejaag. Die bestuurder het ná ŉ hoëspoedjaagtog die voertuig verlaat en te voet gevlug.” Die polisie het beslag gelê op R5 miljoen se perlemoen wat in die voertuig gevind is. Die polisie is steeds op soek na die verdagte.